
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 186
                                                                30 septembrie 2026
privind prelungirea unui contract de închiriere având ca obiect 

terenul ocupat de construcție – garaj 

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.850/04.09.2026 şi la Consiliul Local Sighișoara cu nr. 33.955/23.09.2026, de referatul de aprobare, înregistrat cu nr. 31.849/04.09.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 4 din contractul de închiriere nr. 1/2026, încheiat între Municipiul Sighișoara, în calitate de proprietar/administrator, și domnul Parchirie Bogdan, în calitate de chiriaș, având ca obiect terenul situat în municipiul Sighișoara, str. Aleea Margaretelor, f. nr., lot 1, în suprafață de 16,50 mp., cu destinația de teren ocupat de construcția – garaj;

Ținând cont de clauzele prevăzute în contractul de închiriere menționat anterior, potrivit cărora la expirarea termenului contractual proprietarul/administratorul poate dispune prelungirea contractului, respectiv clauza potrivit căreia preţul închirierii este stabilit potrivit actelor normative în vigoare și se indexează anual în funcție de rata inflației, precum şi clauza referitoare la tacita relocaţiune;

Având în vedere faptul că Municipiul Sighișoara, în calitate de unitate administrativ - teritorială, exercită dreptul de proprietate asupra terenului care face obiectul contractului de închiriere și asigură administrarea acestuia în condițiile legii, comportându-se ca un bun proprietar prin exercitarea posesiei și a prerogativelor corespunzătoare dreptului de proprietate;

Văzând că Municipiul Sighișoara exercită stăpânirea asupra acestui bun prin realizarea de acte materiale și juridice, încheind contract de închiriere prin care valorifică bunul aparținând patrimoniului, asigurând utilizarea acestuia în condiții legale și eficiente;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighişoara şi este cuprins în listele de inventar ale Municipiului Sighişoara – domeniul public, având nr. de inventar: 5001.9; 

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 31.851/04.09.2026, prin care se propune prelungirea unui contract de închiriere având ca obiect terenul ocupat de construcție – garaj;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și al art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

         H O T Ă R Ă Ş T E:
 Art. 1. (1) Se aprobă prelungirea contractului de închiriere nr. 1/2026, încheiat cu domnul Parchirie Bogdan, având ca obiect terenul situat în municipiul Sighișoara, str. Aleea Margaretelor, f.nr., lot. 1, în suprafață de 16,50 mp., cu destinația de teren ocupat de construcția – garaj.
  (2) Durata termenului de închiriere este de 5 (cinci) ani, respectiv până la data de 31.08.2031, cu posibilități de prelungire, în condițiile prevăzute în contractul de închiriere.

 (3) Prelungirea contractului de închiriere prevăzut la art. 1 alin. (1) din prezenta hotărâre se va face prin act adiţional.
 Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Kreuzer Erzsebet        

                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

13 ex.  

B.A.

